વિજલપોર પાલિકામાં છેલ્લાં કેટલાક સમયથી (લગભગ એક-દોઢ મહિનાથી) શાસક ભાજપના સભ્યો બે જુથમાં વહેંચાઇ ગયા છે. સત્તાપક્ષમાં બે ભાગલા પડતા પાલિકાનો વહીવટ પણ અસરગ્રસ્ત થયો છે. આ સ્થિતિ વચ્ચે ભાજપના મોવડીઓ સમાધાન કરાવી શક્યા ન હતા અને અંતે તા.11.9.2018 નાં રોજ ભાજપનાં જ 13 અસંતુષ્ટ સભ્યોએ પાલિકાનાં પ્રમુખ જગદીશ મોદી વિરૂદ્ધ અવિશ્વાસની દરખાસ્ત દાખલ કરી દીધી હતી. અવિશ્વાસની દરખાસ્ત દાખલ થયા બાદ પણ નારાજ સભ્યોને મનાવવાનાં પ્રયાસો કરવા છતાં નારાજ સભ્યો ટસના મસ ન થતાં ભાજપે સસ્પેન્ડ કરવાની તૈયારી કરી દીધી છે.